Sa'ad ibn Abi Waqqas

Sa'ad ibn Abi Waqqas () ialah salah seorang sahabat terawal memasuki Islam pada 610-11. Beliau berpangkat bapa saudara kepada Nabi Muhammad s.a.w. kerana beliau merupakan sepupu ibu bagainda Aminah binti Wahab yang merupakan suku kaum Bani Zuhrah dan berasal dari kota Makkah. Beliau mempunyai tubuh yang agak rendah tetapi tegap. Rambutnya hitam dan lebat. Beliau memeluk agama Islam ketika berumur 17 tahun.

Sa`d terkenal kerana peranannya dalam penaklukan Empayar Parsi pada 636 dan pemergiannya ke China pada 616 dan 651.

 Kehidupannya 
Pekerjaan beliau semasa di kota Makkah adalah pembuat busur dan anak panah. Kerana itu, dia juga cekap dalam kemahiran memanah.

Sa'ad juga pernah dipukul dengan teruk oleh para pemuda Makkah lantaran pengisytiharannya memasuki Islam. Malahan ibunya juga mengugut untuk tidak mahu makan jikalau beliau tidak mahu menjadi kafir semula, namun Sa'ad tetap teguh dengan aqidahnya dengan menjawab "Walaupun ibu mempunyai seribu nyawa dan nyawa ibu itu ditarik satu persatu yakni , aku tetap dengan agamaku ini".

 Jasa dan sumbangannya 
Semasa umat Islam masih ditindas di Makkah pada awal penyebaran Islam, Sa'ad pernah membelasah dan mencederakan seorang musyrikin, menjadi orang pertama menumpahkan darah dalam sejarah Islam.

Sa'ad merupakan sahabat yang berjasa besar dalam mengetuai tentera Islam untuk melumpuhkan seluruh kekuatan angkatan perang Parsi. Kerana kejayaannya menewaskan tentera Parsi dalam peperangan yang dikenali sebagai Perang al-Qadisiyyah, Sa'ad digelar Pahlawan Qadisiyyah. 

Ketika pemerintahan Khulafa al-Rasyidin ketiga, Uthman bin Affan, Sa'ad dilantik untuk mengetuai rombongan umat Islam ke tanah besar China untuk menyebarkan agama Islam di sana sekaligus menyebabkan Sa'ad dikenali sebagai perintis kepada pemulaan tamadun Islam di China.

 Nota 

 Rujukan 


 Pautan luar 
 http://www.alinaam.org.za/fazaail/umar.html
 http://www.muslimaccess.com/sunnah/seerah/10a.htm

Kategori:Kelahiran 595
Kategori:Kematian 664
Kategori:Panglima Muslim zaman pertengahan
Kategori:Panglima Arab
Kategori:Bani Zuhrah
Kategori:Dinasti Tang
Kategori:Sejarah hubungan luar negeri China
Kategori:Islam di China
Kategori:Diplomat zaman pertengahan
Kategori:Sahabat Nabi yang menyertai Perang Uhud
Kategori:Muslim abad ke-7
Kategori:Gabenor al-Rasyidin di Kufah
Kategori:Sahabat Nabi perawi hadis
Kategori:Orang dalam penaklukan Parsi oleh Muslim
Kategori:Diplomat abad ke-7
Kategori:Panglima Khilafah al-Rasyidin